Atau, er article 19 determine, coma drets des hemnes, eth liure desvolopament dera personalitat e era capacitat personau, e víuer damb dignitat, seguretat e autonomia, liures d’explotacion, mautractaments e tot tipe de discriminacion, e mès tà deuant, er article 41.3 establís coma un des principis rectors des politiques publiques eth déuer de garantir que s’afronten de manèra integrau totes es formes de violéncia contra es hemnes e es actes de caractèr sexista e discriminatòri, e, tanben, establís eth déuer de fomentar era reconeishença deth papèr des hemnes enes encastres culturaus, istoric, sociau e economic e eth de promòir era participacion des grops e es associacions de hemnes ena elaboracion e era avaloracion des politiques nomentades.